заявлението за регистриране на наименованието „Caşcaval de Săveni“.
 (10)
 С писмо от 2 юни 2020 г. Комисията прикани заинтересованите страни да проведат необходимите консултации, за да постигнат съгласие в съответствие със своите вътрешни процедури.
 (11)
 В съответствие с член 51, параграф 3, последна алинея от Регламент (ЕС) No 1151/2012, на 28 август 2020 г. Румъния подаде искане за удължаване на крайния срок за консултациите с Гърция в рамките на процедурата по възражение във връзка с посоченото по-горе заявление, като това искане беше удовлетворено от Комисията.
 (12)
 Румъния и Гърция постигнаха съгласие, за което Румъния уведоми Комисията на 27 ноември 2020 г., в рамките на удължения срок.
 (13)
 Румъния и Гърция се съгласиха, че закрилата на наименованието „Caşcaval de Săveni“ не следва да обхваща самостоятелното наименование „caşcaval“, а само съставното наименование „Caşcaval de Săveni“ в неговата цялост. Двете страни стигнаха до заключението, че в регламента, с който наименованието „Caşcaval de Săveni“ се вписва в регистъра на защитените наименования за произход и защитените географски указания, следва бъде пояснен обхватът за по-нататъшна употреба на понятието „caşcaval“.
 (14)
 Тъй като съдържанието на постигнатото между Румъния и Гърция споразумение е в съответствие с разпоредбите на Регламент (ЕС) No 1151/2012 и законодателството на ЕС, то следва да бъде взето предвид.
 (15)
 Поради това следва да се осигури закрила на наименованието „Caşcaval de Săveni“ (ЗГУ) в неговата цялост, като понятието „caşcaval“ може да продължи да се използва на територията на Съюза за целите на етикетирането или представянето, при условие че се спазват принципите и правилата, приложими в правния ред на Съюза,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Caşcaval de Săveni“ (ЗГУ).
 Наименованието, посочено в първата алинея, се използва за обозначаване на продукт от клас 1.3 — „Сирена“, от приложение XI към Регламент за изпълнение (ЕС) No 668/2014 на Комисията (3).
 Член 2
 Понятието „caşcaval“ може да продължи да се използва на територията на Съюза за целите на етикетирането или представянето, при условие че се спазват принципите и правилата, приложими в правния ред на Съюза.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 април 2021 година.
 За Комисията
 Председател
 Ursula VON DER LEYEN
 (1) ОВ L 343, 14.12.2012 г., стр. 1.
 (2) ОВ C 15, 16.1.2020 г., стр. 5.
 (3) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).
 